b'\n_START_ARTICLE_\nLomfjorden\n_START_PARAGRAPH_\nLomfjorden er en fjord p\xc3\xa5 nord\xc3\xb8stkysten av Spitsbergen p\xc3\xa5 Svalbard. Den er rundt 35\xc2\xa0kilometer lang og 3-7\xc2\xa0kilometer bred. Fjorden har innl\xc3\xb8p fra Hinlopenstredet og ligger p\xc3\xa5 vestsida av Lomfjordhalv\xc3\xb8ya._NEWLINE_I vest ligger Lomfjella og Gullfaksbreen, i nord Valhallfonna, og i \xc3\xb8st Lomfjordhalv\xc3\xb8ya med Torsfonna og Balderfonna. Fjellene her er ikke spesielt h\xc3\xb8ye, og lite bratte._NEWLINE_Innerst i fjordbotnen strekker en 40 km lang dal seg s\xc3\xb8rover, men denne er helt dekt av en isbre, nemlig den tilsvarende lange og smale Veteranen, som n\xc3\xa5r nesten helt ut til fjorden.'